Ariadne
Store norske leksikon,Religion og filosofi,Historiske religioner,Gresk religion
Ariadne er i greske sagn datter av kong Minos på Kreta. I en kjent fortelling forelsker hun seg i den attiske helten Thesevs når han kommer til Kreta for å kjempe med Minotauros, og hun hjelper ham ut av en labyrint ved hjelp av tråd. Uttrykket ariadnetråd kommer fra dette sagnet.
Thesevs fører henne bort med seg, men lar henne bli igjen på Dia (eller Naxos). Ifølge én sagnform blir hun her drept av Artemis. Ifølge et annet sagn gifter hun seg med Dionysos.Den forlatte, sovende Ariadne er ofte fremstilt i oldtidens kunst, blant annet i en statue i Vatikanet. Sagnet om Ariadne er en del av handlingen i operaen Richard Strauss' opera Ariadne på Naxos. Les mer i Store norske leksikon gresk mytologi Ariadne på Naxos (opera)